Oʻzbekiston Respublikasi Iqtisodiyot va moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasi toʻgʻrisida nizomini tasdiqlash haqida
(resolution, 2025-08-30)

Oʻzbekiston Respublikasi Prezidentining “Paxta xomashyosi va boshoqli don yetishtirishni moliyalashtirish tizimini tubdan takomillashtirish chora-tadbirlari toʻgʻrisida” 2018-yil 28-fevraldagi PQ-3574-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot va moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasi toʻgʻrisida nizom ilovaga muvofiq tasdiqlansin. 2. Vazirlik va idoralar oʻzlari qabul qilgan normativ-huquqiy hujjatlarini bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Mazkur Nizom Oʻzbekiston Respublikasi Iqtisodiyot va moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasining (keyingi oʻrinlarda — Jamgʻarma) maqomi va faoliyatini tashkil etish tartibini belgilaydi. 2. Jamgʻarma oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, Iqtisodiyot va moliya vazirligining qarorlariga, ushbu nizomga, shuningdek boshqa qonun hujjatlariga amal qiladi. 3. Jamgʻarma oʻz faoliyatini davlat boshqaruvi organlari, mahalliy davlat hokimiyati organlari va boshqa tashkilotlar bilan hamkorlikda amalga oshiradi. 4. Jamgʻarma rivojlanayotgan va rivojlangan davlatlarning agrar sohani moliyalashtirish boʻyicha tajribasini oʻrganish va keyinchalik uning ijobiy tomonini respublikada tatbiq etishda tegishli xalqaro tashkilotlar va moliyaviy institutlar bilan hamkorlik qiladi. 5. Quyidagilar Jamgʻarma mablagʻlarini shakllantirishning asosiy manbalari hisoblanadi: tijorat banklariga maqsadli joylashtirilgan kredit resurslari hamda lizing tashkilotlariga qishloq xoʻjaligi texnikasini lizing shartlarida yetkazib berishni moliyalashtirish uchun joylashtirilgan qarz mablagʻlarini qaytarishdan tushadigan tushumlar va ularga hisoblangan foiz toʻlovlari; Jamgʻarma tomonidan sotib olingan bugʻdoyni xarid qilish (sotib olish, saqlash, tashish va sotish xarajatlari bilan birga) va sotish narxlari oʻrtasida yuzaga kelgan ijobiy tafovut; jalb etilgan chet el kreditlari boʻyicha valyutaning ayirboshlash kursining oʻzgarishi natijasida yuzaga keladigan zararni qoplash uchun Oʻzbekiston Respublikasi respublika budjetidan ajratilgan mablagʻlar; jalb etiladigan kreditlar, shu jumladan, chet el kreditlari va investitsiyalar, xalqaro moliya institutlari grantlari va donor tashkilotlarning mablagʻlari; Jamgʻarma mablagʻlarini tijorat banklariga depozitga joylashtirishdan tushadigan daromadlar; qishloq xoʻjaligi texnikasi lizing yoki kredit shartlarida xarid qilinganda ularning foiz xarajatlari, shuningdek, qishloq xoʻjaligi texnikasi va lazerli qurilmaga ega avtomatlashtirilgan yer tekislash agregati qiymatini qisman qoplash uchun subsidiya berishga Oʻzbekiston Respublikasi respublika budjetidan ajratilgan mablagʻlar; moliyaviy taqchillikni bartaraf etish uchun jalb etilgan mablagʻlar, shu jumladan, budjet ssudasi va tijorat banklariga qishloq xoʻjaligi mahsulotlarini yetishtirish xarajatlarini moliyalashtirish uchun joylashtirilgan resurslarning foiz stavkalari oʻrtasida, shuningdek, bugʻdoyni birjada sotishda yuzaga keladigan salbiy tafovutni qoplash uchun Oʻzbekiston Respublikasi respublika budjetidan ajratilgan mablagʻlar; budjet tizimining budjetlaridan jalb qilinadigan mablagʻlar; qonunchilik hujjatlarida taqiqlanmagan boshqa manbalar. 6. Jamgʻarma mablagʻlari quyidagi maqsadlar uchun sarflanadi: paxta xom ashyosi, bugʻdoy, meva, uzum, sabzavot, kartoshka, poliz ekinlari, gul, koʻkatlar va dorivor oʻsimliklar, makkajoʻxori doni, dukkakli va moyli ekinlarni yetishtirish xarajatlarini hamda paxta xom ashyosi xaridining yakuniy hisob-kitobini kreditlash, shuningdek, meva-sabzavotlarni qayta ishlovchi, saqlovchi va eksport qiluvchilarga — yetishtirilgan qishloq xoʻjaligi mahsulotlarini xarid qilishga talab etiladigan aylanma mablagʻlarni toʻldirish uchun “revolver” kreditlarni ajratish, yangi uzumzorlarni barpo qilish, koʻchat tayyorlash va “in-vitro” laboratoriyalarini ishga tushirish loyihalarini amalga oshirish uchun tijorat banklariga kredit resurslarini joylashtirish, zamonaviy va yuqori unumli qishloq xoʻjaligi texnikalarini imtiyozli lizing shartlarida yetkazib berishni moliyalashtirish; gʻalla yetishtirish, xarid qilish va sotishga bozor tamoyillarini keng joriy etishni muvofiqlashtiruvchi Respublika kengashi taklifiga asosan tijorat vakili bilan birgalikda ichki bozorda narx barqarorligini taʼminlash uchun xorijiy davlatlardan bugʻdoy sotib olish; jalb qilingan budjet ssudasi, kredit va unga hisoblangan foizlarni qaytarish; jalb qilingan chet el kreditlari boʻyicha chet el valyutasi va soʻmdagi barcha xarajatlarni, valyuta kursi hamda foiz toʻlovlari boʻyicha, shuningdek, bugʻdoyni birjada sotishda yuzaga keladigan zararlarni qoplash; Jamgʻarma tomonidan sotib olingan bugʻdoyni xarid qilish (sotib olish, saqlash, tashish va sotish xarajatlari bilan birga) va sotish narxlari oʻrtasidagi salbiy tafovut boʻyicha zararlarni qoplash; Oʻzbekiston Respublikasi Iqtisodiyot va moliya vazirligi huzuridagi Qishloq xoʻjaligini davlat tomonidan qoʻllab-quvvatlash jamgʻarmasini boshqarish departamentini (keyingi oʻrinlarda — Departament) saqlash xarajatlarini, tovar-moddiy boyliklarni toʻgʻridan-toʻgʻri shartnomalar asosida xarid qilishni moliyalashtirish. 7. Quyidagilar Jamgʻarmaning asosiy vazifalari hisoblanadi: paxta xom ashyosi, bugʻdoy yetishtirish xarajatlari hamda paxta xom ashyosi xaridining yakuniy hisob-kitobini kreditlash; meva, uzum, sabzavot, kartoshka, poliz ekinlari, gul, koʻkatlar va dorivor oʻsimliklar, makkajoʻxori doni, dukkakli va moyli ekinlarni yetishtirish xarajatlarini kreditlash; meva-sabzavotlarni qayta ishlovchi, saqlovchi va eksport qiluvchilarga — yetishtirilgan qishloq xoʻjaligi mahsulotlarini xarid qilishga talab etiladigan aylanma mablagʻlarni toʻldirish uchun “revolver” kreditlarni ajratish; yangi uzumzorlarni barpo qilish, koʻchat tayyorlash va “in-vitro” laboratoriyalarini ishga tushirish loyihalarini amalga oshirish uchun tijorat banklariga kredit resurslarini joylashtirish; ichki bozorda don va non mahsulotlari narxlari barqarorligini taʼminlash uchun zarur hajmdagi bugʻdoyni bozor narxlarida xarid qilish va birja savdolariga qoʻyish; fermer xoʻjaliklari va boshqa qishloq xoʻjaligi subyektlariga zamonaviy, yuqori samarali qishloq xoʻjaligi texnikalarini yetkazib berishni davlat tomonidan ragʻbatlantirish; tijorat banklariga joylashtirilgan maqsadli kredit resurslarini va qarz mablagʻlarini belgilangan muddatda qaytarilishini monitoring qilish; qishloq xoʻjaligini moliyalashtirish va hisob-kitob tizimini raqamlashtirish uchun zamonaviy axborot-kommunikatsiya texnologiyalarini joriy etish; rivojlangan xorijiy davlatlarning agrar sohani moliyalashtirish boʻyicha tajribasini oʻrganish hamda mamlakatimizda joriy qilish. 8. Jamgʻarma oʻziga yuklangan vazifalarni bajarish uchun quyidagi funksiyalarni amalga oshiradi: Jamgʻarmaning daromadlari va xarajatlarining har yilgi balansi loyihasini ishlab chiqadi, belgilangan tartib va muddatlarda Oʻzbekiston Respublikasi Vazirlar Mahkamasiga taqdim etadi; Jamgʻarma mablagʻlari tushumini tahlil qiladi va oʻz vaqtida tushishini taʼminlaydi; Departamentni saqlash xarajatlari smetasini ishlab chiqadi va tasdiqlash uchun Jamgʻarma kengashiga kiritadi; Jamgʻarma daromadlari va xarajatlari hisobini yuritadi va uning ijrosi yuzasidan har oyda Vazirlar Mahkamasiga axborot kiritadi; Hukumat qarorlarida belgilangan paxta-toʻqimachilik ishlab chiqarishi tashkilotchilariga xizmat koʻrsatuvchi tijorat banklari bilan paxta xomashyosini yetishtirish xarajatlarini moliyalashtirish boʻyicha bosh bitim tuzadi; Jamgʻarma kengashiga jamgʻarma mablagʻlaridan maqsadli foydalanishni tekshirishlar jarayonida aniqlangan qonun buzilishlar va kamchiliklar toʻgʻrisidagi axborotni, shuningdek ularni bartaraf etish, Jamgʻarma agentlariga bosh kelishuv va qonun hujjatlarida nazarda tutilgan moliyaviy sanksiyalarni (jarimalar va penyalar) qoʻllash boʻyicha belgilangan tartibda takliflar kiritadi. 9. Jamgʻarma oʻziga yuklangan vazifa va funksiyalarni bajarish doirasida quyidagi huquqlarga ega: xizmat koʻrsatuvchi tijorat banklaridan Jamgʻarma mablagʻlarining harakati toʻgʻrisidagi maʼlumotlarni olish; tijorat banklari, tijorat vakillari va lizing tashkilotlari Jamgʻarma kredit resurslari, qarz mablagʻlaridan foydalanish toʻgʻrisidagi maʼlumotlar, hisobvaraqlardan koʻchirma va hisobotlarni olish, shuningdek, “Oʻzbekiston respublika tovar-xom ashyo birjasi” AJdan birja savdolari toʻliq amalga oshirilganligi va majburiyatlar bajarilganligi toʻgʻrisida belgilangan tartibda maʼlumotlarni olish; paxta-toʻqimachilik ishlab chiqarishi korxonalariga xizmat koʻrsatuvchi tijorat banklari — Jamgʻarma mablagʻlaridan foydalanish boʻyicha choraklik, yillik buxgalteriya va statistika hisobotlarini olish; Jamgʻarma mablagʻlaridan maqsadsiz foydalanilganligi aniqlanganda va ilgari ajratilgan mablagʻlar va ularga hisoblangan foizlar oʻz vaqtida qaytarilmaganda moliyalashtirishni toʻxtatish; moliya va tijorat agentlari hamda paxta-toʻqimachilik ishlab chiqarishi tashkilotlariga xizmat koʻrsatuvchi tijorat banklari maqsadli mablagʻlarni qaytarish boʻyicha oʻz majburiyatlarini bajarmaganda, Jamgʻarma qarzdorlarning barcha hisobvaraqlaridagi mablagʻ qoldiqlarini koʻchirib oladi. Jamgʻarma qonun hujjatlariga muvofiq boshqa huquqlarga ham ega boʻlishi mumkin. 10. Jamgʻarmaga quyidagi majburiyatlar yuklanadi: paxta xom ashyosi, bugʻdoy, meva, uzum, sabzavot, kartoshka, poliz ekinlari, gul, koʻkatlar va dorivor oʻsimliklar, makkajoʻxori doni, dukkakli va moyli ekinlarni yetishtirish xarajatlarini, paxta xom ashyosi xaridining yakuniy hisob-kitobini, shuningdek, meva-sabzavotlarni qayta ishlovchi, saqlovchi va eksport qiluvchilarga — yetishtirilgan qishloq xoʻjaligi mahsulotlarini xarid qilishga talab etiladigan aylanma mablagʻlarni toʻldirish uchun “revolver” kreditlarni ajratish hamda yangi uzumzorlarni barpo qilish, koʻchat tayyorlash va “in-vitro” laboratoriyalarini ishga tushirish loyihalarini amalga oshirish uchun tijorat banklariga kredit resurslarini joylashtirish, zamonaviy va yuqori unumli qishloq xoʻjaligi texnikalarini imtiyozli lizing shartlarida yetkazib berishni moliyalashtirish; Jamgʻarma tushumlarini tahlil qilish, oʻz vaqtida tushishini nazorat qilish; jalb etiladigan kreditlardan, xalqaro moliya institutlari grantlari va donor tashkilotlarning mablagʻlaridan maqsadli foydalanish. 11. Jamgʻarma kengashi Jamgʻarmaning yuqori organi hisoblanadi. Jamgʻarma kengashi Oʻzbekiston Respublikasi Prezidenti tomonidan tasdiqlangan tarkibda oʻz faoliyatini amalga oshiradi. 12. Jamgʻarma kengashi: Jamgʻarma faoliyatining asosiy yoʻnalishlarini belgilaydi; Departament tomonidan taqdim etilgan Jamgʻarma balansini koʻrib chiqadi, qaror qabul qiladi va Oʻzbekiston Respublikasi Vazirlar Mahkamasiga kiritish uchun Departamentga koʻrsatma beradi; Departamentning, Qishloq xoʻjaligi vazirligi, Jamgʻarmaning moliya va tijorat agentlarining paxta va gʻalla hosilini yetishtirish, zamonaviy, yuqori unumli qishloq xoʻjaligi texnikalarini imtiyozli lizing shartlarida yetkazib berish boʻyicha amalga oshirilayotgan ishlari, ajratilgan mablagʻlardan maqsadli foydalanilishi toʻgʻrisidagi hamda paxta-toʻqimachilik ishlab chiqarishi tashkilotlariga xizmat koʻrsatuvchi tijorat banklarining hisobotlarini eshitadi; Oʻzbekiston Respublikasi Vazirlar Mahkamasiga Jamgʻarmaning daromadlari va xarajatlarini shakllantirish tartibini takomillashtirishga doir takliflar kiritadi; Davlat moliyaviy nazorati inspeksiyasiga Jamgʻarma mablagʻlarining maqsadli sarflanishi, toʻlovlar va hisoblarni toʻliq hamda oʻz vaqtida amalga oshirish ustidan nazorat qilish tekshirish va taftishlar oʻtkazish boʻyicha koʻrsatma beradi, ularning natijasini koʻrib chiqadi, koʻrib chiqish yakuni boʻyicha tegishli qaror qabul qiladi va Departamentga bajarish uchun yuboradi. 13. Departament Jamgʻarmaning ijro etuvchi organi, Jamgʻarmani joriy boshqarish boʻyicha funksiyasini bajaruvchi hisoblanadi. 14. Departamentning tashkiliy tuzilmasi va shtatdagi xodimlar soni qonun hujjatlarida oʻrnatilgan tartibda belgilanadi. 15. Departamentni saqlash xarajatlari Jamgʻarma mablagʻlari va qonun hujjatlarida taqiqlanmagan boshqa manbalar hisobidan amalga oshiriladi. Departament davlat muassasasi shaklidagi yuridik shaxs hisoblanadi, mustaqil balansga, Oʻzbekiston Respublikasi Markaziy banki Toshkent shahar Bosh boshqarmasi Hisob-kitob kassa markazida milliy va chet el valyutasida tegishli maxsus hisobvaraqlarga, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhr va blankalarga ega boʻladi. 16. Departament Jamgʻarmaning daromadlari va xarajatlari ijrosi toʻgʻrisidagi buxgalteriya hisobotini tuzadi va uni belgilangan tartibda Jamgʻarma kengashiga taqdim etadi. 17. Departamentga Jamgʻarma kengashi tomonidan saylanadigan, Oʻzbekiston Respublikasi Vazirlar Mahkamasi tomonidan lavozimga tasdiqlanadigan va lavozimdan ozod etiladigan direktor boshchilik qiladi. Departament direktori maqomiga, moddiy taʼminot, ijtimoiy va transport xizmati koʻrsatish boʻyicha shart-sharoitlariga koʻra vazir oʻrinbosariga tenglashtiriladi. 18. Direktorning Oʻzbekiston Respublikasi Iqtisodiyot va moliya vaziri bilan kelishilgan holda direktor tomonidan lavozimga tayinlanadigan va lavozimdan ozod etiladigan oʻrinbosari boʻladi. 181. Departamentga 2 ta xizmat yengil avtotransport vositasini saqlashga limit ajratiladi. 19. Departament direktori: Jamgʻarma faoliyatiga umumiy rahbarlik qiladi va Jamgʻarmaga yuklangan vazifa va funksiyalarning bajarilishi uchun shaxsan javob beradi; oʻtkazilgan tekshirish va taftishda aniqlangan holatlar boʻyicha Jamgʻarma kengashi qarorini ijrosini taʼminlaydi; Departamentning shtatdagi xodimlarining cheklangan soni doirasida oʻzgartirishlar kiritadi; Departamentning xarajatlar smetasi va shtatlar jadvalini tasdiqlaydi; Departament xodimlarini belgilangan tartibda lavozimga tayinlaydi va lavozimdan ozod qiladi, shuningdek Departament xodimlarini ragʻbatlantirish boʻyicha qarorlar qabul qiladi; Jamgʻarma mablagʻlarini shakllantirish va sarflash masalalariga oid tushuntirishlar beradi; ushbu nizomga va boshqa qonun hujjatlariga muvofiq boshqa vakolatlarni amalga oshiradi. 20. Departament xodimlarining ish haqi qonun hujjatlarida belgilangan lavozim maoshi, mukofot, qoʻshimcha va ustamalardan iborat. Departament xodimlariga koʻp yillik xizmatlari uchun qatʼiy belgilangan lavozim maoshiga yillik ustama quyidagi koeffitsiyentlarda toʻlanadi: 3 yildan 5 yilgacha — 0,6; 5 yildan 10 yilgacha 0,8; 10 yildan 15 yilgacha 1,0; 15 yildan ortiq 2,5. Ish staji ragʻbatlantiriladigan koʻp yillik xizmat uchun ustamalar belgilash huquqini beradi. Departament xodimlariga, jamoa shartnomasida belgilanadigan oylik, choraklik va yil yakuni boʻyicha hamda bayram kunlari uchun mukofotlar, yoʻl transporti, ovqatlanish va qishloq xoʻjalik mahsulotlarini sotib olish xarajatlariga toʻlovlar xodimlar lavozim maoshining toʻrt baravaridan oshmagan miqdorda toʻlanadi. Bunda, choraklik va yil yakuni boʻyicha toʻlovlar miqdori xodimlarning ish koʻrsatkichlarini samaradorligiga qarab Kengash tomonidan belgilanadi. Ish koʻrsatkichlari samaradorligiga: jamgʻarma mablagʻlarini bosh kelishuvda koʻzda tutilgan muddatlarda oʻz vaqtida tushishini taʼminlashga; maqsadli ajratilgan jamgʻarma mablagʻlariga hisoblangan foizlarni belgilangan muddatlarda va toʻliq miqdorda undirishga; moliya va tijorat agentlarining jamgʻarma oldidagi muddati oʻtgan qarzdorliklarini qisqartirishga qoʻshgan hissasi kiradi. Xodimlarni ijtimoiy himoya qilish maqsadida, ish haqi fondi doirasida kasaba uyushmasi bilan kelishilgan holda xodimning sogʻligini tiklash uchun sanatoriy-kurort davolanishiga, toʻy va maʼraka tadbirlari uchun moddiy yordam puli toʻlanadi. 21. Tijorat banklari paxta xom ashyosi, bugʻdoy yetishtirish xarajatlari hamda paxta xom ashyosi xaridining yakuniy hisob-kitobini, shuningdek, meva, uzum, sabzavot, kartoshka, poliz ekinlari, gul, koʻkatlar va dorivor oʻsimliklar, makkajoʻxori doni, dukkakli va moyli ekinlarni yetishtirish xarajatlarini kreditlash, meva-sabzavotlarni qayta ishlovchi, saqlovchi va eksport qiluvchilarga — yetishtirilgan qishloq xoʻjaligi mahsulotlarini xarid qilishga talab etiladigan aylanma mablagʻlarni toʻldirish uchun “revolver” kreditlarni ajratish hamda yangi uzumzorlarni barpo qilish, koʻchat tayyorlash va “in-vitro” laboratoriyalarini ishga tushirish loyihalarini amalga oshirish uchun tijorat banklariga kredit resurslarini joylashtirish, zamonaviy va yuqori unumli qishloq xoʻjaligi texnikalarini imtiyozli lizing shartlarida yetkazib berishni moliyalashtirish boʻyicha Jamgʻarmaning moliya agenti hisoblanadi. 23. Jamgʻarma kredit resurslari va qarz mablagʻlarini tijorat banklari bilan tuzilgan Bosh bitimga asosan maxsus ochilgan maqsadli hisobvaraqlarga joylashtiradi. 26. Oʻzbekiston Respublikasi Markaziy banki Toshkent shahar Bosh boshqarmasida ochiladigan Jamgʻarmaning maxsus milliy, sugʻurta va xorijiy valyuta hisobvaraqlarida: shartnomalarda koʻrsatilgan hajmda paxta xomashyosi va gʻalla yetishtirish; paxta-toʻqimachilik ishlab chiqarishi tashkilotchilarining shartnomalarida koʻrsatilgan hajmda paxta xomashyosini yetishtirish; zamonaviy, yuqori unumli qishloq xoʻjaligi texnikasini imtiyozli lizing shartlarida yetkazib berishni moliyalashtirish uchun ajratilgan Jamgʻarma mablagʻlarini hisobga kiritish va hisobi; mahsulot turlari va qishloq xoʻjaligi texnikalari boʻyicha ajratilgan Jamgʻarma kreditlarini qaytarish va ularga hisoblangan foiz mablagʻlarini jamlash, hisobga kiritish va hisobi; xalqaro moliyaviy institutlar grantlari va donor tashkilotlar mablagʻlari xorijiy valyuta hisobvaraqlarida yuritiladi. 28. Lizing tashkilotlari tomonidan qishloq xoʻjaligi mahsulotlarini yetishtirishda ishtirok etadigan fermer xoʻjaliklari va boshqa qishloq xoʻjaligi tashkilotlariga zamonaviy, yuqori unumli qishloq xoʻjalik texnikasini imtiyozli lizing shartlarida yetkazib berishni moliyalashtirishga ajratilgan qarz mablagʻlari va unga hisoblangan foizlarni jamlash Jamgʻarmaning maxsus hisobvaraqlarida yuritiladi. 29. Xalqaro moliyaviy institutlar grantlari va donor tashkilotlaridan jalb etilgan mablagʻlar xorijiy valyutadagi hisobvaraqlarga kirim qilinadi. 30. Jamgʻarmaning maqsadli mablagʻlarni qaytarish Jamgʻarmaning maqsadli mablagʻlarni qaytarish hisobvaraqlariga moliya agentidan qishloq xoʻjaligi mahsulotlarini hisob-kitob qilishdan va yetkazib berilgan zamonaviy, yuqori unumli qishloq xoʻjaligi texnikasi uchun tushadigan mablagʻlar hisobidan Jamgʻarmaning maxsus hisobiga tushiriladi. 31. Moliya agenti tomonidan Jamgʻarmaning kredit resurslari va unga hisoblangan foiz toʻlovlari ushbu kredit resurslari hisobidan ajratilgan kreditlar va ularga hisoblangan foiz toʻlovlaridan oladigan daromadlari hisobidan, shuningdek, lizing tashkilotlari tomonidan Jamgʻarmaning qarz mablagʻlari va unga hisoblangan foiz toʻlovlari zamonaviy va yuqori unumli qishloq xoʻjaligi texnikalarini imtiyozli lizing shartlarida yetkazib berishdan olgan daromadlari hisobidan (asosiy qarz va foizlari bilan birga) qaytariladi. 32. Moliya va tijorat agentlari Jamgʻarmaning maqsadli mablagʻlarini qaytarish boʻyicha oʻz majburiyatlarini bajarmasa yoki toʻla bajarmasa, Jamgʻarmaga qarzdorlarning barcha hisobvaraqlaridagi mablagʻ qoldiqlarini koʻchirib oladi. 34. Tijorat banklari Jamgʻarma kredit resurslari va ularga hisoblangan foizlarni oʻz vaqtida Jamgʻarmaga toʻlamaganligi, tijorat vakillari, lizing tashkilotlari va ularning hududiy korxona va tashkilotlari rahbarlari, shuningdek, qishloq xoʻjaligi subyektlarining rahbarlari va bosh buxgalterlari Jamgʻarma mablagʻlarini maqsadga muvofiq ishlatmaganligi, hisob-kitob qilish tartibini buzganligi uchun qonunchilik hujjatlarida belgilangan tartibda javob beradilar. 35. Jamgʻarma mablagʻlarining maqsadli sarflanishi, toʻlovlar va hisoblarni toʻliq hamda oʻz vaqtida amalga oshirish ustidan nazorat qilish Davlat moliyaviy nazorati inspeksiyasi va uning hududiy boshqarmalari tomonidan amalga oshiriladi. 36. Jamgʻarmani qayta tashkil etish va tugatish qonun hujjatlarida belgilangan tartibda amalga oshiriladi.